CELEX: 32012R0991
Language: hr
Date: 2012-10-25 00:00:00
Title: Provedbena uredba Komisije (EU) br. 991/2012 od 25. listopada 2012. o odobrenju cink klorid hidroksi monohidrata kao dodatka hrani za životinje za sve vrste životinja  Tekst značajan za EGP

03/Sv. 66
            
            
               HR
            
            
               Službeni list Europske unije
            
            
               232
            
         32012R0991
   
               L 297/18
            
            
               SLUŽBENI LIST EUROPSKE UNIJE
            
         PROVEDBENA UREDBA KOMISIJE (EU) br. 991/2012
   od 25. listopada 2012.
   o odobrenju cink klorid hidroksi monohidrata kao dodatka hrani za životinje za sve vrste životinja
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 predviđeno je odobravanje dodataka hrani za životinje za korištenje u hranidbi životinja te osnova i postupci za izdavanje takvog odobrenja.
            
         
               (2)
            
            
               U skladu s člankom 7. Uredbe (EZ) br. 1831/2003, podnesen je zahtjev za odobrenje cink klorid hidroksi monohidrata. Uz taj zahtjev priloženi su podaci i dokumenti koji se zahtijevaju u skladu s člankom 7. stavkom 3. Uredbe (EZ) br. 1831/2003.
            
         
               (3)
            
            
               Zahtjev se odnosi na odobrenje cink klorid hidroksi monohidrata kao dodatka hrani za životinje za sve vrste životinja i njegovo uvrštenje u kategoriju dodataka „Nutritivni dodaci”.
            
         
               (4)
            
            
               Europska agencija za sigurnost hrane (dalje u tekstu „Agencija”) zaključila je u mišljenju od 26. travnja 2012. (2) da korištenje cink klorid hidroksi monohidrata nema štetan učinak na zdravlje životinja, zdravlje ljudi ili na okoliš, te da se njegovo korištenje može smatrati učinkovitim izvorom cinka za sve vrste životinja. Agencija ne smatra da postoji potreba za posebnim zahtjevima za praćenje nakon stavljanja na tržište. Ona je također provjerila izvještaj o analitičkoj metodi dodatka hrani za životinje koji je podnio Referentni laboratorij osnovan Uredbom (EZ) br. 1831/2003.
            
         
               (5)
            
            
               Procjena cink klorid hidroksi monohidrata pokazuje da su ispunjeni uvjeti za odobrenje, kako je predviđeno člankom 5. Uredbe (EZ) br. 1831/2003. u skladu s time trebalo bi odobriti korištenje toga pripravka kako je definirano u Prilogu ovoj Uredbi.
            
         
               (6)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Pripravak definiran u Prilogu koji pripada kategoriji dodataka hrani za životinje „Nutritivni dodaci” i funkcionalnoj skupini „Mješavine elemenata u tragovima”, odobrava se kao dodatak hrani za životinje za korištenje u hranidbi životinja pod uvjetima određenim u tom Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. listopada 2012.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 268, 18.10.2003., str. 29.
   
      (2)  EFSA Journal 2012.; 10(5):2672.
   
      PRILOG
      
                  Identifikacijski broj dodatka hrani za životinje
               
               
                  Naziv nositelja odobrenja
               
               
                  Dodatak hrani za životinje
               
               
                  Sastav, kemijska formula, opis, analitička metoda
               
               
                  Vrsta ili kategorija životinja
               
               
                  Najviša dob
               
               
                  Najmanji sadržaj
               
               
                  Najveći sadržaj
               
               
                  Ostale odredbe
               
               
                  Trajanje odobrenja
               
            
                  Sadržaj elementa (Zn) u mg/kg potpune krmne smjese s udjelom vlage od 12 %
               
            
                  
                     Kategorija zootehničkih dodataka. Funkcionalna skupina: Tvari za poticanje probavljivosti
                  
               
            
                  3b609
               
               
                  —
               
               
                  Cink klorid hidroksi monohidrat
               
               
                  
                               
                           
                           
                              
                                 Sastav dodatka hrani za životinje
                              
                              
                                           
                                       
                                       
                                          Kemijska formula: Zn5 (OH)8 Cl2 · (H2O)
                                       
                                    
                                           
                                       
                                       
                                          CAS broj: 12167-79-2
                                       
                                    
                                           
                                       
                                       
                                          Čistoća: najmanje 84 %
                                       
                                    
                                           
                                       
                                       
                                          Cinkov oksid: najviše 9 %
                                       
                                    
                                           
                                       
                                       
                                          Sadržaj cinka: najmanje 54 %
                                       
                                    
                                           
                                       
                                       
                                          Čestice < 50 μm: ispod 1 %
                                       
                                    
                        
                               
                           
                           
                              
                                 Analitička metoda
                                  (1)
                              
                              
                                           
                                       
                                       
                                          Za identifikaciju cink klorid hidroksi monohidrata u kristalnom obliku u dodatku hrani za životinje:
                                          
                                                      —
                                                   
                                                   
                                                      rentgenska difrakcija (XRD).
                                                   
                                                
                                    
                                           
                                       
                                       
                                          Za određivanje ukupnog cinka u dodatku hrani za životinje i premiksima:
                                          
                                                      —
                                                   
                                                   
                                                      EN 15510: Induktivno spregnuta plazma – spektrometrija atomske emisije (ICP-AES) ili
                                                   
                                                
                                                      —
                                                   
                                                   
                                                      CEN/TS 15621: Induktivno spregnuta plazma – spektrometrija atomske emisijom (ICP-AES) poslije razgradnje tlakom.
                                                   
                                                
                                    
                                           
                                       
                                       
                                          Za određivanje ukupnog cinka u krmivu i krmnoj smjesi:
                                          
                                                      —
                                                   
                                                   
                                                      atomska apsorpcijska spektrometrija (AAS) ili
                                                   
                                                
                                                      —
                                                   
                                                   
                                                      EN 15510 ili CEN/TS 15621.
                                                   
                                                
                                    
                        
               
                  Sve vrste životinja
               
               
                  —
               
               
                  —
               
               
                  Kućni ljubimci: 250 (ukupno)
                  Ribe: 200 (ukupno)
                  Ostale vrste: 150 (ukupno)
                  Potpune i dopunske mliječne zamjenice: 200 (ukupno)
               
               
                  
                              1.
                           
                           
                              Za sigurnost korisnika: prilikom rukovanja mora se koristiti zaštita kod udisanja te zaštitne naočale i rukavice.
                           
                        
                              2.
                           
                           
                              Dodatak hrani za životinje se ugrađuje u hranu za životinje u obliku premiksa.
                           
                        
               
                  15. studenoga 2022.
               
            
         (1)  Detalji analitičkih metoda dostupni su na sljedećoj adresi Referentnog laboratorija: http://irmm.jrc.ec.europa.eu/EURLs/EURL_feed_additives/Pages/index.aspx